मगर सब कुछ अच्छा नहीं रहा है। ऐसी कंपनियां भी हैं, जिन पर बहुत बुरी बीती है। अनिल अंबानी का रिलायंस समूह जनवरी 2008 में 3.4 लाख करोड़ रुपये के बाजार पूंजीकरण के साथ तीसरे स्थान पर था। लेकिन अब उसकी हैसियत केवल 78,630 करोड़ रुपये की रह गई है। दस साल पहले समूह के शेयर दौड़ रहे थे, लेकिन रिलायंस कम्युनिकेशंस की कर्ज की समस्या और जियो के आगमन ने उसके शेयरों को धराशायी कर दिया। अब उनके भाव 2008 के भावों के मुकाबले 95 फीसदी लुढ़क चुके हैं। रिलायंस कैपिटल और रिलायंस इन्फ्रास्ट्रक्चर की हैसियत भी एक चौथाई ही रह गई हैं। इसी तरह जेपी और नवीन जिंदल के समूह भी कर्ज की मार से जूझ रहे हैं।